Ahdistuneisuushäiriö piinaa työikäisiä: Näin ennaltaehkäiset ja hoidat ahdistusta - Kotiliesi.fi\nAhdistuneisuushäiriöt ja muut mielenterveyden ongelmat ovat yleistyneet työikäisillä. Asia on vakava, sillä mielenterveyden järkkyminen aiheuttaa työikäisille pitkiä sairauspoissaoloja. Listasimme keinot, joilla ahdistuneisuutta voi lievittää.\nAhdistuneisuushäiriö on yleistynyt merkittävästi suomalaisten työikäisten keskuudessa. Tämä selviää Terveystalon huhtikuun alussa julkaisemasta potilasdatasta. Terveystalon potilastietojärjestelmässä on 3,6 miljoonan suomalaisen terveystietoja.\nTilastoissa näkyy, että mielenterveyden ongelmat ovat lisääntyneet työikäisillä merkittävästi, ja kolmen viime vuoden aikana mielenterveyden häiriöistä aiheutuvat sairasolopäivien määrä on kasvanut 53 prosenttia.\nVaikka flunssat ja selkäsäryt ovat yleisin syy hakeutua työterveyteen, mielenterveyden häiriöt aiheuttavat pisimmät sairauspoissaolot. Vuonna 2018 mielenterveysongelmat aiheuttivat keskimäärin 17 sairauspoissaolopäivää potilasta kohden.\nTerveystalon datan mukaan ahdistuneisuushäiriö piinaa erityisesti nuoria naisia. Ahdistushäiriöihin kuuluvat sosiaalisten tilanteiden pelko, julkisten paikkojen pelko, paniikkihäiriö sekä yleistynyt ahdistuneisuushäiriö. Listasimme keinoja, joilla ahdistuneisuutta voi ennaltaehkäistä ja hoitaa.\nLue myös: Kaikki huolestuttaa? Erota normaali murehtiminen ahdistuneisuushäiriöstä\nMiten ahdistusta voi ennaltaehkäistä?\n”Kaikkia mielenterveyden ongelmia voidaan ennaltaehkäistä. Mitä varhaisemmin apua hakee ja mielenterveyden häiriö diagnosoidaan, sitä helpommin se on hoidettavissa. Onneksi mielenterveydellisistä syistä hoitoon hakeutumiseen liityvä stigma on pienentynyt”, Terveystalon johtava psykologi Tuija Turunen painottaa.\nAhdistuneisuushäiröiden lisääntyminen linkittyy voimakkaasti meidän aikamme haasteisiin, muun muassa työelämän murrokseen ja elämän sirpaloitumiseen.\n”Pelkästään se, että olemme nykyään tavoitettavissa kellon ympäri usean kanavan kautta, stressaa ja kuormittaa mieltämme. Myös työelämä on aiempaa kiireisempää, pirstaleisempaa ja suorituskeskeisempää, mikä on yksi syy ahdistuneisuushäiriöiden lisääntymiseen”, Tuija Turunen sanoo.\nToisaalta myös lapsuudenperheellä on suuri vaikutus siihen, kehittyykö lapselle aikuisena ahdistuneisuushäiriö. Muun muassa vanhempien riitaisuus tai ylisuojelevuus ja lapsen hylätyksi tulemisen kokemukset voivat vaikuttaa häiriön syntymiseen. Näin ollen vanhempia ja perheitä tukemalla voidaan vähentää mielenterveyden ongelmien kehittymistä.\nKoska koulu- ja työpaikkakiusaaminen altistavat ahdistuneisuushäiriöille, kaikenlaiseen kiusaamiseen puuttuminen varhaisessa vaiheessa on tärkeä osa sairauksien ehkäisemistä. Lisäksi tupakointi ja nikotiiniriippuvuus, kannabiksen käyttö ja alkoholi voivat suurentaa ahdistuneisuushäiriöön sairastumisen riskiä.\nKohtuullisesti kuormittava liikunta sekä säännöllinen uni- ja ruokailurytmi vaikuttavat ahdistuneisuushäiriöihin ennaltaehkäisevästi. Kaikkinensa siis terveelliset elämäntavat ja päihteettömyys voivat suojata sairastumiselta.\nAhdistuneisuushäiriöihin sairastumisen riskitekijöitä ovat muun muassa myös geneettiset tekijät, sosiaalinen estyneisyys ja aiemmat mielenterveyden ongelmat.\nLievitä ahdistusta kotikonstein\nAhdistunutta oloa voi hoitaa muun muassa erilaisten mielikuvaharjoitteiden avulla. Päihteettömyys on tärkeä osa potilaan itsehoitoa, ja myös säännöllinen liikunta voi vähentää ahdistusoireita, jos potilaalla on diagnosoitu ahdistuneisuushäiriö.\nSeuraavat harjoitteet voivat lievittää ahdistusoireita:\nPidä ahdistuspäiväkirjaa. Ota tavaksi kirjoittaa kerran päivässä noin 10–20 minuutin ajan asioita, jotka ahdistavat sinua. Kirjoita, kunnes pelot ja ahdistus helpottavat.\nAltista itsesi asioille, jotka ahdistavat. Ota pieniä askeleita ja pyydä tukea läheiseltä ihmiseltä. Mikäli esimerkiksi jokin tietty sosiaalinen tilanne ahdistaa, pyydä aluksi ystävä mukaan ja viivy vain hetki. Yritä seuraavalla kerralla mennä yksin ja viivy hetki pidempään. Aseta itsellesi tavoite ja mieti sopivat välitavoitteet. Yritä uudelleen, kunnes ahdistus hälvenee. Älä kuitenkaan pakota itseäsi mukavuusalueesi ulkopuolelle siten, että ahdistuksesi yltyy sietämättömäksi.\nHengittämisellä on monia positiivisia terveysvaikutuksia. Istu ryhdikkäästi ja vedä ilmaa keuhkoihisi laskien samalla viiteen. Pidä ilmaa keuhkoissasi ja laske viiteen ennen uloshengitystä. Toista tämä viisi kertaa. Tarkkaile itseäsi: mitä kehossasi ja mielessäsi tapahtuu rauhallisen hengittämisen seurauksena?\nAhdistuneisuushäiriö voi vaatia ammatillista hoitoa\nMikäli ahdistuneisuushäiriö on keskivaikea tai vaikea, apu voi löytyä psykoterapiasta.\n”Käypä hoito -suositusten mukainen psykoterapia on osoittanut tehonsa ahdistuneisuushäiriöiden ja masennuksen hoidossa. Kun tunnistamme riskissä olevat potilaat ja hoidamme heitä oikea-aikaisesti, voimme lyhentää sairauspoissaolojen kestoa ja tarvetta”, psykologi Tuija Turunen painottaa.\nAhdistuneisuushäiriötä voidaan hoitaa myös lääkkeillä tai lääkkeiden ja psykoterapian yhdistelmällä. Lääkityksenä käytetään masennuslääkeitä.\n”Yhteiskuntamme on hektinen, ja moni kaipaa nopeita ratkaisuja. Tällä saralla ei usein kuitenkaan ole tarjolla pikavoittoja. Mielenterveyshäiriöiden hoitaminen on vaativaa ja pitkäjänteistä”, Turunen painottaa.\nLähteet: THL, Käypä hoito, Terveyskirjasto Duodecim\nTunnista masennuksen oireet – näitä merkkejä kannattaa tarkkailla\nKapitalismismi, joka käytännössä on maailman hallitseva toimintamalli, pakottaa ihmiset kilpailemaan toisiaan vastaan. Voittamisesta saa tunnustusta ja paremman elintason. Itselleen. Yksilölle. Sitä ihaillaan ja jos joku ei ole halukas tai kyvykäs käymään tätä kamppailua omia lajitovereitaan vastaan, hänet leimataan heikoksi tai vääränlaisten arvojen kannattajaksi. Heikoksi ainekseksi.\nOn jo hyvin selvää lukuisten tutkimusten ja käytännön kokemusten valossa, että ihmiskunta ei tule tällä tyylillä selviämään pitkään. Syömme toiset nälkäisiksi ja itsemme sairaiksi, jättäen tuleville sukupolville kasan ongelmia ja saastuneita elinalueita. Tämä asia kalvaa hyvin monen ihmisen mielessä. Jos ei aktiivisesti ajatuksissa, niin taustalla alitajunnassa.\nTyöikäisellä tarkoitetaan ihmistä, joka ei enää saa leikkiä, vaan hänen pitää tuottaa rahaa itselleen, perheelleen, valtiolle, sekä yrityksille. Hän ei myöskään ole tarpeeksi vanha, jotta hänet voitaisiin tästä pakosta vapauttaa. Ihmiset tajuavat etteivät todennäköisesti tule saamaan eläkettä jolla tulee toimeen paremmin tienannneiden luomassa järjestelmässä. Jos terveyttä edes riittää eläkkeelle asti. Keskimäärin työn tuloksista työikäiselle työn suorittajalle jää juuri sen verran, että saa katon pään päälle ja ruokaa pöytään. Julkiset palvelut rapistuvat ympärillä ja mainokset usuttavat elämään epäterveellisesti, epävakaasti lainaamalla ja tuhlaamalla.\nEi ole ihmeellistä, sattumaa tai yksilön valinnoista kiinni, miksi yhä useampi ihminen on ahdistunut. Masentava ja epätoivoinen yhteiskunta ei tue, vaikka maailmassa ei edelleenkään ole mitään vikaa. Kohtelemme planeettaamme huonosti ja sen asukkaat kärsivät. Voittajat voittavat ja voivat näennäisesti hyvin kunnes hekään eivät voi enää paeta tosiasiaa; elämän tyylimme ei ole kestävällä pohjalla.\nKommentoi juttua: Ahdistuneisuushäiriö piinaa työikäisiä: Näin ennaltaehkäiset ja hoidat ahdistusta


Seksuaalisen hyväksikäytön epäily - Minilex\nRikoslaissa on määritelty törkeät rikokset, joista on määrätty ilmoitusvelvollisuus poliisille. Ilmoitusvelvollisuutta ei kuitenkaan ole rikoksesta, joka on jo tapahtunut. Ilmoitusvelvollisuus on silloin, kun rikos on suunnitteilla, sekä siihen voidaan puuttua ja täten estää sen tapahtuminen. Kaikista seksuaalirikoksista ei ole velvollisuutta ilmoittaa poliisille, ainoastaan törkeäksi määritellyistä rikoksista. Näitä ovat raiskaus, törkeä raiskaus, törkeä lapsen seksuaalinen hyväksikäyttö, ihmiskauppa, sekä törkeä ihmiskauppa. Seksuaalisesta hyväksikäytöstä ei ole lain mukaista velvollisuutta ilmoittaa poliisille. Mikäli törkeästä rikoksesta ei ilmoita poliisille, siitä tietäen ennen rikoksen tapahtumista, voidaan tuomita ilmoittamatta jättämisestä sakkoon tai vankeuteen enintään kuudeksi kuukaudeksi.\nPoliisille on kuitenkin kannattavaa ilmoittaa seksuaalisen hyväksikäytön epäilystä, jolloin poliisi voi tutkia asiaa. Poliisilla on lain mukaan yleistoimivalta puuttua rikokseen ennen sen tapahtumista, joten ilmoitus olisi hyvä tehdä mahdollisimman aikaisessa vaiheessa.


Opiskelupaikka SeAMKissa löytyi harrastuksen pohjalta - Kun koulu loppuu\nOpiskelupaikka SeAMKissa löytyi harrastuksen pohjalta\nEero Haapala, 24, Fysioterapeuttikoulutus\n“SeAMK:issa saan opiskella alaa, johon minulla on ollut aina suuri intohimo.”\nHalusin lukion jälkeen liikuntaalaan liittyvän koulutuksen, joka olisi kuitenkin ammattikorkeakoulutasoinen. SeAMK:in fysioterapeuttikoulutus valikoitui parhaiten sopivaksi vaihtoehdoksi. Olen aina harrastanut paljon liikuntaa, ja tällä hetkellä lajinani on pituushyppy ja tavoitteenani seuraavat olympialaiset. Koen, että SeAMK:issa saan opiskella alaa, johon minulla on ollut aina suuri intohimo. Lukiossa suosikkiaineitani olivat terveystieto ja liikunta, ja fysioterapiassa yhdistyy niiden parhaat puolet.\nLaadukkaan opetuksen lisäksi kaverit ovat koulutuksen parasta antia. Meillä on tiivis ja mukava ryhmä ja olen saanut paljon uusia kavereita, joiden kanssa pystyy jakamaan omat intohimot. Pidän siitä, että opinnot keskittyvät itse tekemiseen ja suullisten esitysten kautta pääsee hiomaan esiintymistaitoja, joita vaaditaan esimerkiksi ryhmänohjauksessa. SeAMK:issa on lisäksi runsaasti erilaisia liikunnallisia harrastusmahdollisuuksia.\nMielestäni koulutus antaa erittäin hyvät eväät työelämää varten. Olen ollut työharjoitteluissa niin terveyskeskuksessa, sairaalassa kuin yksityiselläkin puolella, joten olen saanut laajan kuvan alan mahdollisuuksista. Kannustaisin valitsemaan oman alan puhtaasti sen perusteella, mikä vaikuttaa mielenkiintoiselta. SeAMK:in fysioterapeuttikoulutusta suosittelisin sellaisille, joita kiinnostaa liikunta ja terveelliset elämäntavat. Myös hyvät yhteistyötaidot tulevat tarpeeseen.\nKatso video Eeron opiskelijatarinasta\nOuti Mentula, 29, Kulttuuri- ja muotoilupalvelu\nMuotoilu- ja graafinen ala on ollut aina lähellä sydäntäni. Olen käynyt sekä lukion että markkinointimerkonomilinjan ammattikoulussa, mutta harrastuksesta lähtenyt kiinnostus sarjakuvataiteeseen sai lopulta hakemaan muotoilun koulutusohjelmaan SeAMK:iin. Halusin päästä syventämään osaamistani graafisessa suunnittelussa, ja sitä kautta saada haastavampia työtehtäviä.\nOlen tykännyt opiskelusta SeAMK:issa erityisesti työelämälähtöisyyden ja hyvien kavereiden takia. Täällä oppiminen tapahtuu oikean tekemisen kautta ja alasta on saanut kokonaisvaltaisen kuvan. Opiskelijoille annetaan paljon vastuuta, mikä on opettanut mielettömän paljon siitä, miten työelämä toimii oikeastikin. Täällä pärjää kun omaa luovuutta ja on valmis tarttumaan oma-aloitteisesti haasteisiin.\nMeillä työharjoittelut suoritetaan pääsääntöisesti kolmessa jaksossa. Itse olen päässyt työharjoittelujaksojen aikana tekemään graafista suunnittelua, messuosaston ja markkinointimateriaalien suunnittelua sekä opetustyötä. SeAMK:issa panostetaan myös yrittäjyyteen esimerkiksi startup-hautomon yhteistyön kautta. Itsekin olen ryhtymässä yrittäjäksi ja koen saaneeni hyvät eväät työelämään SeAMK:ista.


Potkaiskaamme köyhää persiille — Yki Räikkälä\n8.1.2018 22:25 Yki Räikkälä\nHallituksemme on valmistelemassa toista osaa työttömien luusereiden persiille potkimiseksi. Tämä ns. aktiivimalli tämän vuoden alussa voimaan tullut ns. aktviivimalli on vasta alkusoittoa. Keväällä tulee eduskuntaan hyväksytettäväksi uusi rumbaisu: jos työtön ei hae kerran viikossa töitä, on sanktiona kahden kuukauden työttömyyspäivärahan menetys.\nSekä yksityisten suuryritysten johtajat, joilla on rekrytointilisät, työhöntulolisät, töissäpysymisbonukset, bonukset muuten vain, tulosbonukset ja erobonukset, ovat nostattaneet palkkojaan merisuolaisiksi. Kuten ovat myös valtion virastojen ja yritysten johtajat. Posti, VR, Alko ja mitä niitä on. Näiden johtajat eivät joudu vyötään kiristämään. Kuten eivät, muistettakoon sekin, myös ay-pomotkaan. Mitä firmojen pomot edellä, sitä työntekijäpuolen pomot perässä. Finnairin pääjohtajalle Pekka Vauramolle järjesteltiin vuonna 2016 lisäeläke, vaatimattomat 130.000 euroa per vuosi. Siis LISÄeläkettä.\nNämä lisäeläkejärjestelyt ovat tuttua kauraa myös työeläkefirmoille. Näiden johtajien muutenkin varsin väljiin työsuhde-etuihin kuuluu lisäeläkejärjestelyt. Nekin ovat tuommoista 100.000 euron luokkaa. Ilmarisen tänä vuonna aloittavan uuden toimarin Jouko Pölösen lisäeläke-etu tulee olemaan vaivattomat 100.000 – 200.000 euroa vuodessa. Tämä siis, kun on jääty palkoilta pois vetelehtimään eli eläkkeelle. Työstä, josta vuosikorvaus on puoli miljoonaa vähintään + bonukset. Vauramon kuukausipalkka samaa luokkaa ja ne bonukset päälle. Ja lisäeläke. Ilmarinen kuten muutkin työeläkeyhtiöt ovat yksityisiä, mutta ne eivät toimi ns. vapailla markkinoilla, vaan ne saavat rahastaa lakisääteisesti. Tyel-maksut ovat laissa määrättyjä.\nNäissä lisäeläkkeissä on kyse veronkierrosta. Ne ovat osa palkkaa, joka maksetaan siis myöhemmin lisäeläkkeinä. Ne on myös määritelty ryhmäeläkevakuutuksiksi, joissa verokohtelu on väljempi kuin yksilöllisissä lisäeläkkeissä. Ryhmäeläkevakuutukset tarkoitettiin alun perin paikkaamaan pieniä eläkkeitä, mutta mitä köyhälle edellä, sitä samaa rikkaalle. Niillä on kätevää isorikkaankin välttää veroja.\nVerorasitusta on siirretty useita vuosia pienituloisten suuntaan. Tuloverojen osuus koko verokertymästä on nyt VAIN noin 35 %, lähes 10 prosenttiyksikköä vähemmän kuin vain jokunen vuosi sitten. Rikkaiden pääoman haltijoiden verotus on heidän niin halutessaan kevyttä ja raikasta kuin kesäinen aamukaste. Esimerkiksi Koneen pääomistajan Antti Herlinin veroprosentti tuloistaan on samaa luokkaa kuin jonkun 1500 e/kk ansaitsevan - kiitos valtion hövelin veropolitiikan. Vuonna 2016 Herlinille maksettiin Koneen osinkoja 160.000.000 euroa. Veroprosentti oli 4,7.\nTuloverojen osuutta kokonaiskertymästä on jatkuvasti alennettu ja verojen pääpaino on siirtynyt palveluihin tavaroihin ja muihin, joista kerrytetään alvia ja valmisteveroja ja ties mitä maksuja. Siis yhä enemmän pieni- ja keskituloisten suuntaan. Jos tuloerot eivät vähään aikaan juuri kasvaneet, niin varallisuuserot alkavat olla meillä pian samaa hyvää luokkaa kuin kapitalismin kultamaa Yhdysvalloissa. Siellä rikkain prosentti omistaa 35% kaikesta. Suomessa rikkain viisi prosenttia omistaa 31% (tilastokeskus 2015), ja on nousussa. 20 vuotta aiemmin se oli 25%. Eräs uusi laskelma kertoo, että Seitsemällä rikkaimmalla on mammonaa saman verran kuin 40 %:lla vähävaraisimmista yhteensä. Rikkaat satsaavatkin pääomaan, eikä niinkään suurin tuloihin. Se on kannattavampaa. Ei tarvitse maksaa niin paljon veroja. Se, mistä yksittäisuutisia silloin tällöin näkee eli rikkaimpien rikastuminen ja köyhien köyhtyminen, on todellisuutta. Meillä on tosiasiassa miljoona köyhää. Aika hyvin viiden ja puolen miljoonan kansasta.\nMeillä lienee nyt noin 250.000 työtöntä. Näiden päälle kai lähemmäs 200.000 ns. aktivointitoimenpiteiden kohteina, kättely- ja askartelukursseilla sekä palkatta töissä ns. kuntouttavissa työtoiminnoissa, työelämäkokeiluissa jne. Suuri osa valtaisasta työttömyydestä johtuu siitä, että ns. tuottamattomia teollisuustyöpaikkoja on viety halpatyömaihin, joissa työntekijöiden palkka ja elämä on halpaa. Monet näistä työpaikkoja muualle vieneistä on saanut investointeihinsa yritystukea eli yrityssossua. Takaisin ei tarvitse maksaa. 60-luvulla, kun työttömiä oli vain jokunen kymmenen tuhatta, valtio järjesti työttömille töitä. Rakennettiin teitä ja muuta. Työttömyystöitä. Eivät ne häävejä olleet, kun määrättiin lähtemään pitkien matkojen päähän ja parakkiin asumaan, mutta töitä kuitenkin. Silloinkin kieltäytymisestä rangaistiin. Nyt työttömiä rangaistaan siitä, että työpaikkoja ei vain ole.\nMutta mikä on se sellainen työ, jossa lomia vuodessa on yhteensä yli 25 viikkoa eli puolet vuodesta, kuuden ja puolen tonnin kuukausipalkka, jonka päälle tonnin, puolentoista kulukorvaus ja työpaikalla ei välttämättä tarvitse olla, jos on jotain tärkeämpääkin tekemistä ja työn jälkeiset ns. sopeutumiseläkkeet, vaikka olisi alle viisikymppinen? Aivan oikein. Kansanedustajan homma se on. Nämä kansanedustajat ovat niitä, jotka joko hyväksyvät tai hylkäävät köyhiä halveksuvat hallituksen esitykset. Ja kuten on hyvin havaittu, yleensä hyväksyvät. Ja koska köyhät eivät juuri äänestä, tulee eduskunta, siis kansamme edustajat, hyväksymään jatkossakin köyhiä päähän potkivat lait, asetukset ja aktiivimallit. Tosin on kansanedustajiakin alettu aktivoittamaan, kun uudet kansanedustajat saavat enää sopeutumisrahan ja sitäkin vähän aikaa.\nKannattaako köyhää potkaista persiille? Viimeksi tasan 100 vuotta sitten alkoi sisällissota, jossa eräänä keskeisenä syynä oli räikeät yhteiskunnalliset epäoikeudenmukaisuudet. Köyhiä oli potkittu persiille kauan. Nyt tasan 100 vuotta sisällissodan alkuhetkien jälkeen työttömiä on ryhdytty ajamaan entistä ahtaammalle. Köyhiä eläkeläisiä samoin. Pian jälleen otetaan eläkkeet ja muut ns. etuudet syyniin eli niitä leikataan. Kuinka kauan niin voi jatkua ennen kuin tulee se flow back? Jos toukokuussa elämme siinä todellisuudessa, että köyhiä työttömiä rangaistaan siitä, että töitä ei ole, ja sairaita, opiskelijoita ja eläkeläisiä siitä, että valtion rahaa täytyy säästää, jotta hyvätuloisille voidaan jakaa verohelpotuksia, valtion yritysjohtajille jättipalkkoja ja firmoille turskeja yritystukia, voi alkaa tapahtumaan jotain. Tietenkään ei tule sadan vuoden takaista toisintoa, mutta jotain tulee.\nTaru Elkama 8.1.2018 22:36\nTätä asiaa ei ole ajateltu loppuun asti.\nNiko Kaistakorpi 8.1.2018 23:28\nIso kiitos hienosta blogista, kuten aiemminkin niin onnistut tavoittamaan tekstilläsi touhun järjettömyyden ja kuvaamaan sen elävästi.\nPS. Vauramon lisäeläke toteutettiin kapitalisaatiosopimuksella, jolloin veroja ei tarvitse maksaa ennenkuin siitä nostetaan yli pääoman ja silloinkin mikäli sattuu muuttamaan vaikka Portugaliin, niin taitaa jäädä verottaja nuolemaan näppejään. Pitäisi oikein joku päivä kaivella vanhoja tietoja kuinka ja kenen ajamana sekä millä perusteilla tällainen mahdollisuus luotiin vajaa 10 v sitten. Vauramon osalta omistajaohjauksen päällikkö Heliövaara tämän mahdollisti ja Lintilä sekä Sipilä sanoivat soosoo, mutta lisäeläke pysyy ja Heliövaara jatkaa hommissaan - ettei ollut teatteria tämäkin?\nYki Räikkälä 9.1.2018 18:28\nTätäkään asiaa ei ole ajateltu loppuun asti. Hallituksemme on joutunut perumaan tai korjaamaan lakiesityksiään ennätyksellisesti. Ilmeisesti hallituksessamme ei ole ajattelun eväitä nyt. Lienee vain ennakko-oletuksia, jotka pesevät mennen tullen kaikki asiantuntija lausunnot.\nJa Niko, kiitän. Tuo Vauramon kapitalisaatiosopimus olikin jo selvillä. Veron välttelystä siinäkin on kyse. Ja niinpä niin, Heliövaara on tyypillinen esimerkki arrogantista valtion virkamiehestä, joka vetelee suolaista veronmaksajien maksamaa palkkaa, muttei piittaa tuon taivaallista yhteisestä, vaan lähinnä kavereidensa eduista.\nVirkamiehenkin turmelee valta. Mitä suuremi, sitä varmemmin.


SoundCloud pahassa raossa: musiikkipalvelu saatetaan myydä pakon edessä alehintaan | Mobiili.fi\nSoundCloud pahassa raossa: musiikkipalvelu saatetaan myydä pakon edessä alehintaan\nMarkus Lehtiniitty | Julkaistu 12.3.2017, klo 13:26\nMusiikkipalvelu SoundCloudin yllä väijyvät nyt tummat pilvet. Erityisesti erilaisten remiksien ja itsenäisten artistien suosimana palveluna tunnetuksi tullut SoundCloud saatetaan joutua myymään pienellä kauppahinnalla, kun uuden rahoituksen kerääminen ei ole enää onnistunut – eikä myöskään yhtiön myynti korkeampaan hintaan viime vuosien pitkälle edenneistä neuvotteluista huolimatta.\nAsiasta raportoivan Recoden lähteiden mukaan SoundCloud on valmis harkitsemaan tarjouksia, jotka ovat yli sen toistaiseksi nostaman noin 250 miljoonan dollarin rahoituksen. Yleensä tällaisissa tilanteissa pääasiassa sijoittajat saisivat rahansa takaisin eikä perustajien ja osakkeilla palkittujen työntekijöiden jaettavaksi jää kauppahinnasta paljoakaan.\nSoundCloud on nostanut kaksi viimeisintä rahoituskierrostaan 700 miljoonan dollarin arvostuksella. Nyt se on hakenut uutta yli 100 miljoonan dollarin lisärahoitusta, mutta ei ole löytänyt enää halukkaita sijoittajaehdokkaita. Aiemmin muun muassa Twitter lähti sijoittajaksi SoundCloudiin. Twitterin ohella myös Spotifyn huhuttiin neuvotelleen SoundCloudin ostamisesta viime vuonna, mutta lopulta kauppoja ei syntynyt. Spotify ja SoundCloud neuvottelivat yhdistymisestä jo kolmatta kertaa tuloksetta. Recode kertoo neuvotteluja käydyn myös Googlen kanssa.\nSoundCloud tarjoaa nykyisin myös maksullista tilauspalvelua, mutta se ei näytä nousseen suureksi menestykseksi. Musiikkipalveluiden liiketoiminnasta erityisen vaikeaa tekevät suuret korvaukset musiikkioikeuksista, sekä näiden haltijoiden erittäin vahva neuvotteluasema. Lisäksi musiikkipalveluiden markkinoilla mukana ovat myös Apple, Google ja Amazon, joille musiikki on vain pieni osa koko liiketoimintaa.\nSoundCloud Go+ -musiikkipalvelu avautui Suomessa – tämän verran se maksaa25.3.2020\nGooglelta uusi verkkosivusto: suunnittele omaan makuusi paras Android\nLue seuraavaksi: Googlelta uusi verkkosivusto: suunnittele omaan makuusi paras Android


KOMISSION ASETUS (EU) 2021/663,\nannettu 22 päivänä huhtikuuta 2021,\nEuroopan parlamentin ja neuvoston asetuksen (EY) N:o 396/2005 liitteen III muuttamisesta siltä osin kuin on kyse klooridekonin jäämien enimmäismääristä tietyissä tuotteissa tai niiden pinnalla\nottaa huomioon torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta 23 päivänä helmikuuta 2005 annetun Euroopan parlamentin ja neuvoston asetuksen (EY) N:o 396/2005 (1) ja erityisesti sen 14 artiklan 1 kohdan a alakohdan yhdessä sen 16 artiklan 1 kohdan a alakohdan kanssa,\nKlooridekonin jäämien enimmäismäärät vahvistetaan asetuksen (EY) N:o 396/2005 liitteessä III.\nKlooridekonia sisältävien kasvinsuojeluaineiden markkinoille saattaminen ja käyttö kiellettiin Euroopan parlamentin ja neuvoston asetuksella (EY) N:o 850/2004 (2). Klooridekonin jäämät johtuvat tämän pysyvän yhdisteen aikaisemman käytön aiheuttamasta maaperän saastumisesta.\nRanskan toimivaltaiset viranomaiset ilmoittivat 12 päivänä heinäkuuta 2019 komissiolle kahdesta kiireellisestä toimenpiteestä (3) (4), jotka oli toteutettu kansallisella tasolla Euroopan parlamentin ja neuvoston asetuksen (EY) N:o 178/2002 (5) 54 artiklan nojalla. Ranskan elintarvike-, ympäristö- sekä työterveys- ja työturvallisuusasioista vastaavan viranomaisen ANSESin lausuntojen (6) (7) perusteella Ranska oli vahvistanut klooridekonille kansalliset jäämien enimmäismäärät naudoista, lampaista, vuohista, sioista ja siipikarjasta saatavien tuotteiden osalta asetuksen (EY) N:o 396/2005 nojalla tällä hetkellä sovellettavaa tasoa alemmalle tasolle kuluttajien suojelemiseksi Guadeloupessa ja Martiniquessa.\nKomissio pyysi Euroopan elintarviketurvallisuusviranomaista, jäljempänä ’elintarviketurvallisuusviranomainen’, arvioimaan kuluttajien altistumista ANSESin eläinperäisille tuotteille suosittelemilla klooridekonin jäämien enimmäismäärillä.\nElintarviketurvallisuusviranomainen antoi asetuksen (EY) N:o 396/2005 43 artiklan mukaisesti tieteellisen lausunnon (8) klooridekonin esiintymisestä tietyissä eläinperäisissä tuotteissa. Lausunnossaan elintarviketurvallisuusviranomainen katsoi, että ANSESin lausunnoissa eläintuotteille ehdotetut jäämien enimmäismäärät, jotka on pyöristetty Taloudellisen yhteistyön ja kehityksen järjestön (OECD) jäämien enimmäismäärien laskemista koskevien ohjeiden mukaisesti, ovat kuluttajien turvallisuuden kannalta hyväksyttäviä. Asianomaisten tuotteiden kulutuksesta johtuva elinikäinen altistuminen tai niiden suuresta kulutuksesta johtuva lyhytaikainen altistuminen ei osoittanut riskiä siitä, että hyväksyttävä päiväsaanti tai akuutin altistumisen viiteannos ylittyisi. Klooridekonin jäämien enimmäismäärät olisi vahvistettava väliaikaisiksi asetuksen (EY) N:o 396/2005 liitteessä III. Kyseisiä jäämien enimmäismääriä tarkastellaan uudelleen; tarkastelussa otetaan huomioon 10 vuoden kuluessa tämän asetuksen julkaisemisesta käytettävissä olevat tiedot.\nMuutetaan asetuksen (EY) N:o 396/2005 liite III tämän asetuksen liitteen mukaisesti.\nSitä sovelletaan 13 päivästä marraskuuta 2021.\nTehty Brysselissä 22 päivänä huhtikuuta 2021.\n(2) Euroopan parlamentin ja neuvoston asetus (EY) N:o 850/2004, annettu 29 päivänä huhtikuuta 2004, pysyvistä orgaanisista yhdisteistä sekä direktiivin 79/117/ETY muuttamisesta (EUVL L 158, 30.4.2004, s. 7).\nKorvataan asetuksen (EY) N:o 396/2005 liitteessä III olevassa A osassa oleva klooridekonia koskeva sarake seuraavasti:\n(F) = rasvaliukoinen.\nSeurantatiedot osoittavat, että ristikontaminaatiota ei voida välttää. Tarkastellessaan jäämien enimmäismääriä myöhemmin uudelleen komissio ottaa huomioon 10 vuoden kuluessa julkaisemisesta käytettävissä olevat tiedot.\n1010000 Hyödykkeet, jotka saatu seuraavista\n1011000 a) Siat\n1012000 b) Naudat\n1013000 c) Lampaat\n1014000 d) Vuohet\n1015000 e) Hevoseläimet\n1016000 f) Siipikarja\n1017000 g) Muut tuotantoeläimet”


Juonittelu alkoi viimein BB-talossa – Stara\nJuonittelu alkoi viimein BB-talossa\nBig Brother 29.10.2009, 13:45 · Stara.fi\nBig Brother -talon asukkaat saivat jo pari päivää sitten luvan juonitella rajoitetusti talon pelihuoneessa. Siellä varsinaista juonittelua ei kuitenkaan nähty. Eilen siinäkin päästiin vauhtiin, kun BB-Sami, BB-Aso ja BB-Toni kokoontuivat terassille pohtimaan asiaa.\nMiehet arvelivat, että heidän keskustelunsa esitettäisiin videolta muille asukkaille, mutta pienessä nousuhumalassa juonittelu kuitenkin viimein siitä huolimatta alkoi.\n– Kyllähän me tiedetään, että ketkä on olleet täällä alusta asti. En antais teille pisteitä, Sami ilmoitti ensimmäisenä.\nAso ja Toni olivat Samin kanssa samaa mieltä, ja miehet sopivat lopulta etteivät tule nimeämään toisiaan vaan pitäisivät yhtä. Juonittelu kuitenkin tyrehtyi pian, kun miehet eivät olleet varmoja mistä nimeämisiin liittyvistä seikoista talossa saa keskustella. Peli oli kuitenkin avattu.


Unelmana Koti: Tilannekatsaus kuvina\nOnnenhippuja 16. elokuuta 2011 klo 20.44\nTeillä näyttää jo ulkoapäin niin valmiilta, ihanaa! Tuosta on hyvä jatkaa sisähommia :)\nJane 19. elokuuta 2011 klo 17.13\nEilen oli sopivasti sadepäivä, joten sisähommia ehdittiin aloitella :) Pikku hiljaa eteenpäin :)\nLeena 27. elokuuta 2011 klo 12.07\nNäyttää kyllä niin valmiilta ulkoapäin, että aivan kutsuu jo sisätiloihin! Kiva kun olette saaneet apuja ja hommat on sujuneet mallikkaasti!\nJane 31. elokuuta 2011 klo 0.09\nTalkooapu on ollut kyllä kultaakin arvokkaampaa - hitaasti tämä rakentaminen muuten menis eteenpäin :) Mä oon kans sanonut monille, että talo näyttää siltä ulkoapäin, että sinne vois muuttaa heti. Sisällä totuus on vähän toisenlainen :D


TEMPUR-tyynyt - ergonomiset ja muokattavat - Tempur Brand Store\nVerkkokauppa / TEMPUR-tyynyt\nTEMPUR-tyynyt ohjaavat pääsi ja niskasi oikeaan asentoon. Löydät valikoimastamme ergonomiset tyynyt ja muokattavat tyynyt. Juuri Sinulle sopivimman tyynyn valintaan vaikuttavat nukkuma-asentosi, hartioidesi leveys, kaulasi pituus, patjasi upottavuus sekä mieltymyksesi joko vahvaan tai pehmeään tukeen.\nKoulutetut nukkumisergonomian asiantuntijamme auttavat mielellään valitsemaan juuri Sinulle sopivan tyynyn verkkosivujemme chatin välityksellä. Voit myös varata ajan ja tulla myymäläämme kokeilemaan TEMPUR-tyynyjä.\nValitsemalla juuri Sinulle sopivan tyynyn parannat nukkumisergonomiaasi ja unenlaatuasi. TEMPUR-tyyny muotoutuu yksilöllisesti pääsi ja niskasi muotojen mukaan. Näin tyyny tukee kaularankaasi optimaalisesti, jolloin hartiaseutusi pääsee rentoutumaan ja palautumaan päivän rasituksista. Aamulla heräät levänneenä – ilman niska-hartiaseudun kipuja.\nAskarruttaako, mikä olisi juuri Sinulle sopiva TEMPUR-tyynymalli ja -koko? Ei hätää, tyynykoneemme auttaa oikean TEMPUR-tyynyn valinnassa. Vastaat vain muutamaan kysymykseen, minkä jälkeen annamme suosituksemme Sinulle sopivimmasta TEMPUR-tyynystä.\nLöydät valikoimastamme ergonomiset tyynyt ja muokattavat tyynyt. Koulutetut nukkumisergonomian asiantuntijamme auttavat mielellään valitsemaan juuri Sinulle sopivan tyynyn verkkosivujemme chatin välityksellä. Voit myös varata ajan ja tulla myymäläämme kokeilemaan TEMPUR-tyynyjä.\nValitse nukkuma-asentosi mukaan\nErgonomiset TEMPUR-tyynyt on muotoiltu nukkuma-asennon mukaan selällään, kyljellään tai vatsallaan nukkuville. Ergonominen tyyny valitaan yksilöllisesti nukkuma-asennon mukaan niin, että se ohjaa pään ja niskan asentoa anatomisesti oikeaksi.\nTyylikäs vetoketjullinen päällinen on irrotettavissa ja konepestävissä 60 asteessa\nMuokattavat TEMPUR-tyynyt sisältävät patentoituja TEMPUR-mikrotyynyjä, joiden ansiosta tyynyjä voi muotoilla halutun korkuisiksi ja muotoisiksi. TEMPUR Breeze- ja EasyClean-tyynyt ovat saatavilla kolmessa eri korkeudessa, jotta löydät yksilöllisesti sopivan tyynyn tukemaan nukkumisergonomiaasi.\nPerinteinen koko: 60 x 50 cm\nHinta alkaen 195€


LP Viestin 4,5 vuoden kotitaika murtui | Yle Urheilu | yle.fi\nLP Viestin 4,5 vuoden kotitaika murtui\nHPK Hämeenlinnasta aiheutti LP Viestille Salossa sen seurahistorian ensimmäisen kotitappion. Pihtiputaan Pislaploki otti kauden avausvoiton Pieksämäki Volleyta vastaan.\n10.10.2012 klo 22:02päivitetty 18.2.2015 klo 16:35\nHPK katkaisi LP Viestin kotivoittojen putken. (Arkistokuva)Lehtikuva\nSalolaisen LP Viestin 4,5 vuoden kotivoittojen putki katkesi hämeenlinnalainen HPK voitti sen 3-0\nTappio oli LP Viestille periaatteessa ensimmäinen, sillä edellisen kerran maaliskuussa vuonna 2008 Salohallissa hävinnyt joukkue oli nimeltään Salon Viesti\nPihtiputaan Pislaploki kukisti Pieksämäki Volleyn 3-1 ja avasi voittotilinsä\nLP Viestin naisten lentopallon Mestaruusliigajoukkueen huima kotivoittojen putki katkesi keskiviikkona. Salolaisjoukkueen edellisestä kotitappiosta kotimaista vastustajaa vastaan ehti kulua yli 4,5 vuotta ennen kuin HPK otti voiton liigaottelussa puhtaasti 3-0 (25-23, 25-23, 25-16)\nLP Viesti antoi pelissä yhden maajoukkuepelaajan verran tasoitusta, kun libero Hilla-Elina Hämäläinen oli kuumeisena pois.\n- ”Hiltsun” poissaolo näkyi vaikka vastaanotossa kaikki oli pääosin kunnossa, puolustukseen tuli hänen kokoisensa aukko, Salon päävalmentaja Kari Raatikainen arvioi Mestaruusliigan tiedotteessa ja samaa mieltä oli myös HPK:n luotsi Kai Stenius.\n- Salosta tuskin moni joukkue hakee kolme pistettä, joten sillä tavalla maukas voitto. Hiltsun poissaolo toki näkyi.\nKaikki joukkueet avanneet voittotilinsä\nPihtiputaan Pislaplokin keskiviikkoisen kotivoiton myötä kaikki yhdeksän naisten Mestaruusliigan joukkuetta ovat avanneet voittotilinsä jo tässä vaiheessa kautta. Pertti Pyykön suojatit löivät Pieksämäki Volleyn 3-1 (25-20, 25-18, 28-30, 25-23).\n- Kaksi ensimmäistä erää pelasimme taktisesti hyvällä teholla ja asenteella. Kolmanteen erään ote herpaantui, teimme liikaa omia virheitä. Pelaajat eivät olleet täysillä pelissä mukana. Neljännessä erässä saimme kuitenkin otteen peliin, Pyykkö totesi.\nPislaploki oli vahvistanut rivejään kokeneella Taru Alholla, joka tekikin toisen yleispelaajan tontilla komeasti 16/+8. Ulkolaiskaksikko Kayla Walker (18/+8) ja Nikolina Alter (17/+12) olivat myös tehokkaita.\nVieraista toista kauttaan joukueessa pelaava Quincy Verdin teki ristipaikalta 21/+11 ja Trinidad & Tobagon naiset Darlene Ramdin ja Delena Mitchell 14 pistettä kumpainenkin.\n- Kahdessa ensimmäisessä erässä syöttömme ja aloituksemme ei toiminut. Kaksi seuraavaa erää taistelimme loppuun saakka, mutta kaksi harmittavaa aloitusvirhettämme ratkaisuvaiheessa ratkaisi neljännen, Pieksämäki Volleyn valmentaja Viktor Circenko harmitteli.\nLähteet: Lentopallon Mestaruusliigan tiedote


Eikö duuni maistu? Näin pääset työn imuun! - Studio55.fi\nStudio55.fi > Tästä puhutaan Julkaistu 26.03.2012 15:00\nTöissä ei pitäisi voida huonosti.\nInnostutko työstäsi, vai onko siitä tullut puuduttavaa puurtamista? Työterveyslaitoksen vanhempi tutkija Jari Hakanen neuvoo, kuinka työn imuun pääsee.\n– Työn imu ei ole sitä, että työ vie miehen tai naisen mennessään. Työn imu on aitoa työhyvinvointia – sitä, että kokee olonsa tarmokkaaksi, voi omistautua työlleen ja kokee innostusta työssään, Työterveyslaitoksen vanhempi tutkija Jari Hakanen määrittelee.\nTutkimusten mukaan työhyvinvointiin liittyy sekä työn vaatimuksista juontavia kuormitustekijöitä että innostavia voimavaratekijöitä, Hakanen kertoo.\nNäitä voimavaratekijöitä ovat haastava ja innostava työ itsessään, hyvä, palveleva ja inhimillinen johtaminen sekä myös arkiset, pienet asiat työpaikalla. Esimerkiksi sillä, tervehditkö työkaveria hississä, on merkitystä jokapäiväiselle hyvinvoinnille.\n– Työn imu on tarttuvaa. Innostuneessa porukassa on mielekkäämpi työskennellä, Hakanen huomauttaa.\nTyö tekee hyvää\n– Työ voi todellakin tehdä hyvää ja lisätä onnellisuutta pitkälläkin aikavälillä, Hakanen toteaa.\n– Kun ihminen menettää työnsä, hänelle usein kirkastuu, mitä kaikkia hyviä asioita, muutakin kuin palkkaa, työhön liittyy.\nHän luettelee ihmisen kolme psykologista perustarvetta: kaipaamme itsenäisyyden ohella myös yhteenkuuluvuuden tunnetta ja kokemusta siitä, että pärjäämme.\nHakasen mukaan hyvä työ vastaa näihin tarpeisiin. Siinä on riittävästi itsesäätelyä, siinä ponnistellaan osana laajempaa kokonaisuutta ja saadaan siitä tunnustusta sekä koetaan onnistumisen elämyksiä.\nIkä tuo haasteita - vaan ei ehkä tarpeeksi?\nIkä tuo mukanaan uusia haasteita työhyvinvoinnille. Vuosien myötä kertyy kokemusta ja osaamista, joka helpottaa työn sujumista ja arkea. Samalla on vaarana, että työstä tulee rutiinia.\nHakanen kuvaa, kuinka parhaat onnistumisen ilot työssä syntyvät ponnistelujen kautta haasteiden voittamisesta. Kun työ ei vaadi ponnisteluja, ei se ehkä enää myöskään innosta.\n– Mistä työssä, jota on ehkä jo pitkäänkin tehnyt, voisi saada uusia haasteita, riskejäkin? Voi olla hyvä katsoa työtä uudesta näkökulmasta ja lähteä uusiin hankkeisiin, Hakanen pohtii.


Pulis Cup 3 WH40k Patrol Turnaus 4.8.2012 17/24 - Sivu 3 - Sotavasara.net\nRe: Pulis Cup 3 WH40k Patrol Turnaus 4.8.2012 21/24\nViesti Kirjoittaja Lord of Carcassonne » Ke 18.07.2012 09:15\nMitä mieltä olette.Olen miettinyt tätä asiaa ja tullut siihen tulokseen että flyereita ei oteta patrolliin mutta Necronit saavat ainoana vehkeenä ottaa Ghost Arkin tai Triarch stalkerin. Perjantaina lyön tän lukkoon.\nViesti Kirjoittaja Paha-Samuli » Ke 18.07.2012 09:59\nStrangelove kirjoitti: Kutsutaan valtavia ilma tukialuksia muutaman hajamiehen rajakahakkaan. Flyerit eivät sovi mitättömiin pikkumättöihin mailmanperäkorvessa millää tasolla ja tässä on nyt kyse periaatteesta...\nMutta chapteri lähettäisi tähän mitättömään kahakkaan huippuharvinaiset ja lähes korvaamattomat libraariaanit :)\nHelpotan Mestari Carcassonnen taakkaa ja sovitaan etten ota Flyereitä tähän matsiin. Niin ei kenenkään tarvi menettää\nyöuniaan tämän takia ja kielletään samaan hengen vetoon ne Ghost Arkit, Barget ja Stalkerit niin ei tarvi niistäkään itkeä\nja porata (mikä näyttää kuuluvan tämän pelin luonteeseen ainakun sääntöjä tai codexeja vähän muutetaan)\nViesti Kirjoittaja Santeri » Ke 18.07.2012 15:29\nEnnemmin AV13 kuin flyerit minun mielestäni. Toivottavasti kompromissi kelpaa Newcron-pelaajille eikä kukaan pahoita mieltään.\nViesti Kirjoittaja Eöl the Dark Elf » Ke 18.07.2012 19:24\nMikä tää librarianit juttu on? Tai siis onko ne vastaesimerkkinä ihan vaan kun nekut ei saa niitä? Ja kyl se Flyeri komppi osuu myös marsujen pikkuliidokkiin, örkeistä en tiä meneekö mikään läpi siit aserajasta muutenkaa. Pointtina että kyseistä dilemmaa lentokoneista ja siitä halutaanko niitä nähdä patrollissa ei tarvitse ottaa mitenkää nimeomaan sinuun kohdistuvana.\nJa on myönnettävä että pidän parempana tässä pistekoossa vehiclee johon osutaan 6+ kun kahen woundin äijää jolla ei oo ees invua ja maksaa suunnilleen saman verran kuin liidokki riippuen tarkemmasta mallista ja lipparaisen leluista.\nJa kun Necroneille annetaan nyt kuitenkin lupa ottaa vehicle joka on kovempi kuin kompeista läpi menis niin ei pitäis olla valittamisen aihetta jossei saakkaan lentskaria.\nJa lopuksi, kannatan tämän hetkistä ratkaisua mikäli koetaan että vehiclejen menetys osuisi necroneihin liikaa.\nViesti Kirjoittaja Paha-Samuli » To 19.07.2012 00:03\nHalusin herättää keskustelua siitä tai oikeestaan sitä vastaan että miksi\naletaan heti (kyllä joka kerta) itkeä jostain uudesta uniitista josta monellakaan on edes käytännön kokemusta.\nVai onko monesti tullut Flyereitä vastaan uusillä säännöillä?\nTämän päivän pelin jälkeen ainakin mulle jäi sellanen maku et 4x4 pöytä olisi ensinnäkin ihan liian\npieni supersonic yksikölle. Toki se selviää useimmista tulituksista, mutta pääsi harvoin ampumaan ketään.\nPakko 18" suoraan eteenpäin ilman loppu pivottia on aika paha rasite.\nPäättääpä Mr. Carcassone miten vain en tietenkään pistä pahakseni Lentskarien kieltoa.\n12 Wraightia hoitaa homman paljon paljon paremmin :)\nViesti Kirjoittaja Sivious » To 19.07.2012 14:03\nPitäähän sitä joskus aloittaa pelaamaankin näillä joten ilmoittaudun; Sami Virtanen, Orks.\nRe: Pulis Cup 3 WH40k Patrol Turnaus 4.8.2012 22/24\nViesti Kirjoittaja Eöl the Dark Elf » To 19.07.2012 16:11\nPate pakenee suomesta kyseisen ajankohdan ajaksi: Lauri Sulkanen pois listoilta.\nViesti Kirjoittaja Sivious » To 19.07.2012 19:40\nKuinkas tarkkoja siellä päin ollaan WYSIWYGistä? Mietin vain että pitääkö aloittaa kiireinen konfaus/maalaus-projekti vai kelpaanko nykyisellä armeijallani.\nViesti Kirjoittaja Lord of Carcassonne » Pe 20.07.2012 11:24\nSivious kirjoitti: Kuinkas tarkkoja siellä päin ollaan WYSIWYGistä? Mietin vain että pitääkö aloittaa kiireinen konfaus/maalaus-projekti vai kelpaanko nykyisellä armeijallani.\nEi WYSIWYG pakkoa. Kunhan ne lukee army listassa ja jos jotain poikkeavaa on niin muistaa vastustajalle pelin alussa kertoa asiasta.\nTein lopullisen päätöksen flyer kiistassa. Ei flyereitä mutta kohtuudella necroneita kohtaan hyväksyn Necroneille ainoana vehkeenä Ghost Arkin tai Triarch stalkerin. Päätös on lopullinen.\nViesti Kirjoittaja Paha-Samuli » Pe 20.07.2012 12:46\nLord of Carcassonne kirjoitti: Tein lopullisen päätöksen flyer kiistassa. Ei flyereitä mutta kohtuudella necroneita kohtaan hyväksyn Necroneille ainoana vehkeenä Ghost Arkin tai Triarch stalkerin. Päätös on lopullinen.\nAsia selvä. Kaksi Doom Scytheä olisikin ollu vähä liikaa.\nLeikitään niillä sit Härski cupissa :)\nViesti Kirjoittaja WarMaker » Su 22.07.2012 14:54\nKlaus Lehto joutuu valitettavasti perumaan osallistumisensa.\nViesti Kirjoittaja Santeri » Ma 23.07.2012 05:14\nPäätin sitten tulla Sisters of Battlella taas, voit laittaa sen ylös.\nRe: Pulis Cup 3 WH40k Patrol Turnaus 4.8.2012 20/24\nViesti Kirjoittaja Himulus » Ti 24.07.2012 10:43\nPekko Vuorenrinne Dark Eldareilla mukaan.\nViesti Kirjoittaja Scoundrel » Pe 27.07.2012 09:40\nMatti Pitkäranta vaihtaa armeijaksi taun kun kukaan muu ei näytä niillä osallistuvan ja orkkipelaajia on muutenkin tulossa. Siihen liittyen: lasketaanko smart missilet mukaan vehiclejen aseisiin vai ei? Eli saanko siis ottaa muutenkin ylihintaiseen devilfishiin 2 smart missileä muiden aseiden lisäksi?\nViesti Kirjoittaja Lord of Carcassonne » Pe 27.07.2012 14:09\nScoundrel kirjoitti: Matti Pitkäranta vaihtaa armeijaksi taun kun kukaan muu ei näytä niillä osallistuvan ja orkkipelaajia on muutenkin tulossa. Siihen liittyen: lasketaanko smart missilet mukaan vehiclejen aseisiin vai ei? Eli saanko siis ottaa muutenkin ylihintaiseen devilfishiin 2 smart missileä muiden aseiden lisäksi?\nSmart missilet ovat koneen aseistusta kuten burst cannonkin. Seeker missilet eivät välitä isäntäkoneestaan vaan ne laukaistaan markerlightien välityksellä.\nViesti Kirjoittaja Scoundrel » Pe 27.07.2012 14:23\naivan. Seeker missileä tarkoitin tietenkin. Eli saako fisuun pistää pakollisen aseen lisäksi vielä seekkereitä vai lasketaanko ne mukaan sallittujen aseiden määrään?\nViesti Kirjoittaja Lord of Carcassonne » Pe 27.07.2012 14:27\nTälläistä ei ole tullut eteen mutta saa. Jos löytyy esim hunter killer missile niin sen saa laukaista. Elikkä kerta käyttö aseita saa olla lisäksi. Pistetäänkö etusivulle tästä selvennys?\nViesti Kirjoittaja The Tuke » Su 29.07.2012 08:09\nJonah Lindgren joutuu perumaan osallistumisensa.\nViesti Kirjoittaja ipe123 » Su 29.07.2012 19:19\nOletan,että death company ei scoraa tässäkään turnauksessa,mutta varmistetaanpa vielä :)\nViesti Kirjoittaja Helvetti » Su 29.07.2012 21:27\nVelimatti Viitaniemi Blood Angeleilla tulossa mukaan.


HUHTAMÄKI OYJ LEHDISTÖTIEDOTE 22.5.2019 KLO 14.00\nHuhtamäki juhlii tänään uuden, viimeisintä teknologiaa edustavan tarjoilupakkausten valmistusyksikkönsä avajaisia Pohjois-Irlannissa. Yksikkö sijaitsee Antrimissa lähellä Belfastia ja sen odotetaan työllistävän lähivuosina noin 100 henkilöä. Uuden yksikön myötä Huhtamäellä on nyt Pohjois-Irlannissa kolme tuotantolaitosta ja yhteensä noin 560 työntekijää.\nUusi yksikkö keskittyy aluksi paperipillien valmistukseen. Jatkossa tuotevalikoimaa on tarkoitus laajentaa myös muihin paperipohjaisiin tuoteryhmiin. Ensimmäiset koneet otetaan käyttöön vuonna 2019 ja lisäinvestointeja tuotantolaitteisiin on suunniteltu vuosille 2020-2022.\n"Etsimme jatkuvasti tapoja parantaa tuotteidemme ympäristösuoritetta ja kehittää uusia, ympäristöystävällisempiä pakkauksia", sanoo Ciaran Doherty, Huhtamäen tarjoilupakkaustoimintojen johtaja Pohjois-Irlannissa. "Paperipilliemme lanseeraus on tästä hyvä esimerkki. Olemme erittäin ylpeitä saadessamme avata tämän valmistusyksikön ja voidessamme tukea asiakkaitamme heidän pyrkiessään kohti ympäristöystävällisempää ja vastuullisempaa hankintaketjua."\nHuippulaadun varmistamiseksi Huhtamäen paperipillit valmistetaan täysin uusilla, niitä varten rakennetuilla koneilla. Kaikki pilleissä ja niiden kääreissä käytetty paperi on peräisin kestävän kehityksen periaatteiden mukaisesti hoidetuista metsistä. Huhtamäki suunnittelee laajentavansa paperipillien valmistusta myös muihin yksiköihin Euroopassa vuoden 2019 aikana.\nKatariina Hietaranta, sijoittajasuhteet ja talousviestintä, puh. 010 686 7863


Hilti Suomi jatkaa kasvua ja investointeja - ePressi\nHilti Suomi jatkaa kasvua ja investointeja\nVoimakkaasti kasvavan Hilti Suomen tavoite on tuplata henkilöstömäärä sekä liikevaihto seuraavan viiden vuoden aikana. Kahdensadan työntekijän raja ylittyi vuonna 2017 ja lisää osaajia etsitään jatkuvasti.\nHilti (Suomi) Oy on Hilti-konsernin maaorganisaatio. Hilti on vuonna 1941 Liechtensteinissä perustettu perheyritys, joka tänä päivänä toimii 120 maassa työllistäen 25 000 työntekijää. Yrityksen tavoitteet ovat olleet alusta asti kunnianhimoiset, kuitenkaan unohtamatta perheyrityksen arvoja. Arvot ovatkin edelleen Hiltin yrityskulttuurin perusta ja henkilöstön katsotaan olevan avainasemassa yrityksen pitkäaikaisen menestyksen kannalta. Yritys on myös vahvasti sitoutunut ympäristö- ja yhteiskuntavastuuseen, josta yhtenä osoituksena yritys sijoittaa 2% vuosittaisista voitoistaan Hilti Foundation -hyväntekeväisyyssäätiölle.\nTuloshakuisen kulttuurin kulmakivi on jatkuva oppiminen ja kehittyminen. Työntekijöitä tuetaan henkilökohtaisessa kasvussa ja urakehityksessä yrityksen sisällä. Monet tiiminjäsenet ovat luoneet yrityksessä pitkän uran ja yli 80% johtoasemista täytetäänkin yrityksen sisältä. Haastava ja tavoitteellinen työympäristö tarjoaa mielenkiintoisen ja dynaamisen uran. Työntekijöitä kannustetaan kansainväliselle uralle tarjoamalla mahdollisuuksia uran kehittämiselle kaikilla liiketoiminta-alueilla ja ympäri maailman.\nHilti on kehittynyt vuosien varrella rakennusalan työkalutoimittajasta monipuoliseksi ja asiakaskeskeiseksi ratkaisutoimittajaksi, jonka lisäarvo muodostuu tuotteiden, palveluiden ja ohjelmistojen yhdistelmästä. Yritys panostaa jatkuvasti tuotteidensa ja palveluidensa kehittämiseen tavalla, joka vastaa rakennusalan asiakkaan tarpeisiin ja tukee asiakkaan liiketoiminnan kehitystä. Tutkimukseen ja tuotekehitykseen yritys investoi vuosittain n. 5% myynneistään.\nLisätietoa Hiltin avoimista tehtävistä Suomessa osoitteessa www.hilti.fi/kasvunpaikka ja www.careers.hilti.fi\nLisätietoa Hilti Foundationista osoitteessa www.hiltifoundation.org


Saksan politiikka voi muuttua - Kymen Sanomat\nJulkaistu 26.9.2017 3:59\nSaksan poliittinen värikartta meni kerralla uusiksi sunnuntain liittopäivävaaleissa. Kun takavuosina Saksan vaalien liki ainoa jännityskohde oli, pääseekö liberaalipuolue FDP viiden prosentin äänikynnyksen yli, niin nyt liittopäivillä on kuusi varsin vahvaa puoluetta. Se ei voi olla näkymättä Saksan tulevassa politiikassa.\nNykyisille hallituspuolueille, kristillisdemokraateille ja sosiaalidemokraateille, vaalien tulos oli karmaiseva. Liittokansleri Angela Merkelin johtama CDU/CSU säilyi suurimpana, mutta kannatuksesta katosi yli kahdeksan prosenttiyksikköä. Tulos on suoraa seurausta pakolaispolitiikasta, sillä muutenhan Saksalla on mennyt Merkelin johtamana varsin hyvin. Merkelin torjuntavoittoa on tulkittu jatkuvuuden osoituksena, mutta joitakin muutoksia lienee tulossa.\nMuutoksiin pakottavat toisaalta äärioikeistoa edustavan Vaihtoehto Saksalle -puolueen AfD:n nousu ryminällä liittopäiville sekä toisaalta liberaalien paluu. Merkelin on tehtävä jotakin myös Saksan poliittiselle kahtiajaolle. Entisen DDR:n alueella AfD sai neljänneksen äänistä ja oli konservatiivien jälkeen toiseksi suurin puolue, Sachsenin osavaltiossa jopa suurin. Itäsaksalaiset tuntevat edelleen olevansa ”toisen luokan kansalaisia”, mitä tunnetta Merkelin avoin pakolaispolitiikka on vain vahvistanut.\nMerkel aloittaa neljännen kautensa liittokanslerina, mikä on hieno saavutus. Hänen asemansa ei kuitenkaan ole enää aivan yhtä vahva kuin ennen vaaleja. Vaalitappio voi herättää opposition oman puolueen sisällä. Paljon riippuu siitä, miten tulevat ja vaikeaksi ennustetut hallitusneuvottelut onnistuvat.


Vaihtoaitio.net - katso viestiketjua - Ilves kaudelle 2009-2010, toimivan joukkueen rakentaminen\nkatso viestiketjua - Ilves kaudelle 2009-2010, toimivan joukkueen rakentaminen\n./ucp.php?mode=register&sid=0ccbbe892c7a10a913a196b493305e74 Unohdin salasanani\nIlves kaudelle 2009-2010, toimivan joukkueen rakentaminen\nRe: Ilves kaudelle 2009-2010, toimivan joukkueen rakentaminen\nKirjoittaja Burns8 » 08.01.2010 13:26\nKyllähän tässä tilanteessa alkaa olemaan jo pakkokin tehdä isojakin muutoksia. Mälkiän jatko nyt on hyvä perusta, mistä lähdetään liikkeelle. Sitten ketä pelaajia on lähdössä, niin kuten Dev sanoi, uskoisin Salosen, Hulkkosen ja Snellmanin pelit ovat Ilveksen paidassa pelatut. Sitten muista nimistä ehkä Pitkämäelle vaan kenkää ja Korhoselle torjumisvastuuta ennen Hurmeen paluuta, joka tapahtunee parin-kolmen viikon päästä. Itse en olisi hirveän mielelläni Seikolaa päästämässä mihinkään. Kuitenkin ainoita hyviä kiekollisia pelaajia, joka pystyy auttamaan ykköshyökkääjiämme. Toki hyvään hintaan Seikolakin joudutaan varmasti myymään. Puolustajista voisi heittää kyllä huoletta menemään myös Tukion ja Bruunin. Tilalle hankittaisiin jostain kiekollinen pakki, joka pyörittäisi peliä ylivoimallakin.\nKyllä tämä tilanne alkaa muutenkin näyttämään jo niin järkyttävältä kun ollaan viimeisestä 12 pelistä voitettu vain yksi(!). Mikäli mielitään keväällä pelata jossain muualla kuin liigakarsinnassa niin tämä joukkueen uudelleenrakennus on välttämätöntä.\nKirjoittaja HijoDelViento » 08.01.2010 14:49\nEiköhän tuo Honkalehdon lausunto ole jo nyt levinnyt agenttien välityksellä ympäri maailmaa seurajohtajille, ja nyt sitten Ilveksen toimistolla tutkaillaan millaisia tarjouksia on tullut. Jos joku on kiinnostunut Salosesta, Hulkkosesta tai Snellmanista, niin eiköhän tule kaupat ensimmäisestä tarjouksesta. Muiden kohdalla sitten mietitään.\nKirjoittaja kuningas26 » 08.01.2010 15:00\nKaikki pelaajat vain rahoiksi jolla ei ole mitään suurempia sidoksia Ilvekseen. Loppukausi mennään junnujen ja Ilves-kasvattien Määttänen, Anttila, Niinimäki & Kuukka voimin, tiputaan sitten tai ei. Mestis visiitti voisi kyllä tehdä Ilvekselle ihan hyvää kunhan samalla tuuletetaan koko organisaatio johtoportaasta aloittaen.\nSeikola (KHL, Elitserien, NLA, kiinnostusta luulisi riittävän)\nHulkkonen (Norja, Tanska, Allsvenskan, Keski-Eurooppa, ottakaa nyt joku)\nBruun (Hulkkosen tavoin ulkomaille tai sitten Mestikseen, Liigassa tuskin kiinnostaa ketään)\nMarjamäki (KHL, Ässät)\nPesonen (SM-Liiga, Ulkomaat)\nGenoway (Kiinnostaa varmasti jokaista maksukykyistä seuraa Euroopassa)\nKauvosaari (siinä ja siinä, toisaalta voisi pitää, mutta Kauvo on harvoja näistä joista joku voi maksaa)\nNäistä ainoastaan Seikolasta, Genowaysta, Marjamäestä ja Kauvosaaresta voidaan saada jopa oikeaa rahaa. Muut vaihdetaan kiekkoihin ja komposittimailoihin.\nAiniin ja yksi pyyntö; ANTTILAA EI MYYDÄ.\nKirjoittaja Jokkeri » 08.01.2010 19:02\nKannattaa nyt kuitenkin Ilveksen johdon sekä fanien miettiä tarkasti ketä sieltä halutaan vaihtaa. Valmentajan vaihto tuskin auttaa enään tässä vaiheessa, se olisi pitänyt tehdä jo kuukausi sitten. Mälli ei kuitenkaan ole huonontunut valmentajana, vaan pidän häntä kyllä ihan paremman kastin liigavalmentajana. Kyllähän johto Hautamaa, Jääskeläinen, Honkalehto & Manngard ottaa tästä sekoilusta täyden vastuun ja sen on tilanne korjattava. Koko pelaajistoa ei voi vaihtaa, jos meinaa vielä tulevaisuudessa liigakiekkoa pelata. Ilveksen pitäisi saada välittömästi voittoja, ettei se jumitu sarjan pohjalla. Ilveksellä nimittäin on aivan sama asia, kuin suurimmalla osalla liigaseuroja eli sarjatason laskuun ei ole varaa. Seura menee todennäköisesti konkurssiin, koska ei sitä ole suunniteltu pelaamaan sadoille katsojille isossa hallissa. Pitää saada hyvänluokan pelaajia hyökkäykseen sekä puolustukseen.\nMaalivahteja en enään lähtisi sekoittamaan, jossei karhun myyntiä jonnekkin pidetä sellaisena. Ilves otti riskin ostaessaan Hurmeen ja nyt sen pitää viedä se asia loppuun asti.\nPuolustus rakennettiin ennakkoon vähän hijaisempia aikoja viettäneiden Bruunin, Hulkkosen & Tukion varaan. Seikola pelasi viime kaudella huippukauden, mutta on ollut tällä kaudella yksi epäonnistujista. Kuukalle nyt varmaan voi antaa positiiviset paperit, mutta muualla vähän hiljaisempaa. Kyllähän siinä muutama kauppatavara olisi ja tilalle olisi saatava hyökkäävä puolustaja tai tyylin Brooks oman pään luutija.\nHyökkäys on täynnä potentiaalisia höntsä-äijiä tyyliin; Salonen, Uuno, Snellman.. Sen lisäksi puukätisiä Marjamäki, Määttänen, Kauvosaari.. Hyvän luokan liigapelaajia sentään on Genoway, Pesonen, Anttila.\nJoukkueen perusta on minusta aika lailla väärin koottu ja sitä on vaikea tässä vaiheessa enään korjailla. Ainoastaan pari onnistunutta täsmähankintaa ja joka ilta kaikkensa antava joukkue voi Ilveksen hilata kuiville.\nToivon todella että Ilves ei joudu karsintoihin, koska onhan se kuitenkin liigan perusjoukkueita vaikka ei Tapparalla tasolla ole vastustajana pitkään aikaan ollutkaan.\nKirjoittaja kuningas26 » 08.01.2010 19:37\nTotta, että Seikola on hieman viime kaudesta hyytynyt, mutta mistään epäonnistumisesta ei voida puhua kun puhutaan kuitenkin koko liigan pistepörssin kahdeksantenatoista (34gp 11+15=26) olevasta puolustajasta, puhumattakaan nyt että Seikola vie pakkien pistepörssin ylivoimaisesti ilman mitään loukkaantumisia. Jos Ilves ajatteli jotenkin noista jumbosijalta niin se tarvitsee ensinnäkin toisen lähes Seikolan tasoisen kiekollisen puolustajan ja muutaman peruspakin. Hyökkäys on toiminut viime aikoja lukuunottamatta ihan kohtalaisesti, mutta sielläkin näitä potkittavia pelaajia riittää.\nTuo edellinen viestini oli vähän hätäisesti kirjoitettu ja ajateltu, mutta jos tammikuun lopussa heilutaan vielä neljäntenätoista niin palkkakuluista vaan kaikki ylimääräinen pois ja pidetään ne pelaajat jotka pystyvät jo henkilökohtaisilla suorituksilla säilyttämään liigapaikan.\nKirjoittaja HijoDelViento » 08.01.2010 20:33\nkuningas26 kirjoitti: Seikola (KHL, Elitserien, NLA, kiinnostusta luulisi riittävän)\nTuossa kaupankäynnissä venäläisten kanssa on vaan se ongelma ettei sinne mitään saa ikinä myytyä. Jos sinne halutaan joku Vehanen tai Immonen, niin rahaa sieltä päästä löytyy. Mutta jos jotakuta sinne lähdetään erikseen kauppaamaan, niin ei se kelpaa heille edes ilmaiseksi.\nKirjoittaja HijoDelViento » 12.01.2010 13:55\nIS Veikkaaja huhuilee tänään että Pesonen olisi lähdössä Ilveksestä.\nKirjoittaja Dev » 12.01.2010 14:36\nHijoDelViento kirjoitti: IS Veikkaaja huhuilee tänään että Pesonen olisi lähdössä Ilveksestä.\nJoo Pesonen olisi lähdössä ruotsiin ja Lee Goren tilalle sieltä. Lisäksi Colby Genowayta ilmeisesti havittelee Kärpät. Ei tämä kyllä hyvältä näytä Ilveksen kannalta, kohta voivat tosiaankin alkaa valmistautumaan niihin karsintoihin. Erittäin, erittäin heikolta näyttää ja jos Ilveksen johtoa ei uusita lähiaikoina, niin kyllä se Mestikseen tippuminen varmaan tapahtuu muutaman vuoden sisään, sen verran munatonta meininkiä harrastavat.\nKirjoittaja Zubru » 12.01.2010 15:31\nDev kirjoitti: Joo Pesonen olisi lähdössä ruotsiin ja Lee Goren tilalle sieltä.\nGoren myytiin jo Svetsiin, joten tämä huhu tässä muodossaan voidaan tyrmätä täysin.\nKirjoittaja Dev » 12.01.2010 21:56\nPari tappiota vielä Ipalle, niin karsinnat alkaa olemaan aika varma homma. En olis kyllä ihan heti uskonu, että Ipa sinne syöksyy. Mutta, mutta, ei tule Ilveskään tuolta ennen nousemaan, kun seuran johdossa tehdään suuria tuuletuksia. Hautamaa hoitelee hommansa ainakin ihan päin persettä. Toivotaan, toivotaan hankintoja kokoajan, Hurme, Salonen, Snellman, Pitkämäki, Hulkkonen ja ketäs niitä nyt vielä oli? Näistä jokainen oli viime kaudella jo munaton suhari. Mitä Hautamaa kuvitteli kun hommasi heidät? Ei paska pöyhimällä parane.\nKinastelin joskus syksyllä Ilveksen maalivahtilanteesta ja kerrankin voin sanoa, että olin oikeassa. Pitkämäki ei ole riittävä ykkösmaalivahti enään tälle tasolle, paska kun paska! Muuten, miksi enää ei ole tullut niitä Pitkämäen ilkkumisia Afinolta ja kumppaneilta seurannoissa? Viime kaudella tuli tiuhaan tahtiin vittuilua. Eikö oo enään niin kivaa, kun se imee niitä kiekkoja omassa jengissä?\nPS. Metsäkulma, sillon syksyllä väiteltiin myös Pitkämäestä ja Niemisestä, sanoin, että Jani on korkeammalla torjuntaprosenteissa kauden päätteeksi kuin Pitkis, tämä vertailu kannattaa kuitenkin unohtaa, sillä Jani sai jo kenkää liigasta. Mutta joka tapauksessa, kaikille kävi varmaan selväksi, että molemmat melkoisia seuloja, tosin Niemisestä voi vielä kehittyä liigaveskari.\nKirjoittaja HijoDelViento » 13.01.2010 14:10\nTuolta Voimasuhteet-ketjusta kun katselee mitä Ilveksestä on ennen kauden alkua kirjoitettu, niin monet olivat sitä mieltä että vaikka joukkue on yleisesti heikentynyt, riittää sen materiaali tänäkin vuonna sinne kymmenennen sijan paikkeille, koska Seikola ja Genoway ovat yksinään niin kovia johtotähtiä. Tällä hetkellä näyttää että tuo yksi huippupakki ja yksi huippusentteri -yhdistelmä ei pitkälle riittäisikään.\nTosin viime aikoina Ilves on kyllä joka tapauksessa pelannut alle tasonsa, vaikka kuinka arvioisi sen materiaalia heikoksi. 4 pistettä 14 ottelusta on yksinkertaisesti heikko esitys, millä pelaajalistalla hyvänsä.\nKirjoittaja InFlames » 13.01.2010 17:29\nInFlames kirjoitti: InFlamesin SM-liigan ennakkopaketti\nIlves - 11.\nJoukkueen maalivahtikaksikko vaihtui kokonaisuudessaa, kun viime kaudella suurella hypellä seuraan tullut NHL-vahti Hannu Toivonen ei kuitenkaan täysin onnistunut, mutta sai sopparin St.Louisiin. Leinonen oli hyvä kakkonen.\nHyvä joukkue tarvitsee hyvät maalivahdit, mutta mitä sitten jos joukkueella on vain kaksi keskinkertaista maalivahtia? Asiaa ei ole ainakaan kärkipäähän. Ilveksen maalivahtitilanne ei ole erinomainen. Juha Pitkämäki on lähtökohtaisesti varmaan ykkönen, mutta Markus Korhoseen nähden taidollisesti ei eroa juuri ole. Pitkämäki hörppi viime kaudella pahasti Hifkissä ja saman voi odottaa jatkuvan Ilveksessä. Ilveksessä odotettaan Pitkämäeltä paljon, mutta miten kokoaa itsensä kauteen huonon Hifk visiitin jälkeen? Ei ole henkisesti muutenkaan niitä vakaimpia veskareita. Korhonen saattaakin kauden aikana ottaa ykkösveskarin viitan itelleen. Ei tosin ole enää sillä tasolla millä viime SM-liiga visiitillä. Ikää on tullut ja liike hidastunut. Kakkosveskarina hyvä, mutta kumpikaan ei ole laadukas ykkönen.\nJoukkueesta lähti Joonas Lehtivuori, Troy Milam, Matt Nickerson, Kevin Kantee, Pasi Järvinen ja Toni Niemi. Lehtivuoren ja Milamin menetykset kirpaisevat, mutta muut olivat lähinnä jämä ketjujen pakkeja, jos sitäkään.\nIlves on hankkinut kyllä ihan kelvollisia korvaajia. TPS:stä tuli Antti Hulkkonen, joka ei tosin ole enää parhaiden päiviensä vedossa. Slovakiasta joukkue sai paluumuuttajan, kun peruspakki Antti Bruun liittyi joukkueeseen. Jokipojissa hyvin esiintynyt puolustava puolustaja Juuso Akkanen on myös mielenkiintoinen nimi. Nimilistaa, kun katsoo on joukkueen puolustus heikentynyt viime kaudesta.\nIlveksellä on tällä puolella todellinen timanttien timantti, kun viime kauden superpuolustaja Markus Seikola jatkaa heikentyneessä seurassa. Seikola on liigan paras hyökkäävä puolustaja ja tulee tekemään varmaan tälläkin kaudella hirveän pistetilin. Seikolan rinnalle tarvitaan puolustava pakki ja sellainen on Mikko Kuukka. Kuukka hoitaa luotettavasti omaan pään siivoamisen eikä ole täysin kädetönkään.\nKakkospariin heittäisin entisen pommikoneen Antti Hulkkosen ja hyvän yleispakin Arto Tukion. Hulkkonen palasi Jokereista, jossa viime kausi oli vaisu. Kakkospariin hyvä pakki ja omaa hyvän laukaksenkin, vaikka harvemmin käyttää enää sitä. Tukio on kiekollisesti kohtuullisen hyvä ja pystyy avaamaan peliä.\nLoput pakit ovat Antti Bruun, Juuso Akkanen, Jarkko Näppilä ja Jouni Aalto. Bruun voisi pelata kakkosessakin, mutta kolmoseen varsinkin hän on luotettava peruspakki. Akkanen taistelee pelipaikasta. Viime kaudella vakuutti puolustustyöskentelyllään ainakin itteni Jokipojissa. Mahdollisuudet on pärjätä myös liigassa. Vahva ja fyysinen Näppilä kuuluu omassa arvoasteikossa kuuden pelaavan pakin joukkoon. Aalto puolestaan korvaa tarvittaessa loukkaantuneita ja pyörii seitsemäntenä pakkina.\nLiigan paras hyökkäävä puolustaja Seikola tuo erittäin kovaa laatua pakkipuolelle. Muuten pakkipuoli on tasaisen harmaata massaa. Akkaselta ja Näppilältä voi kyllä odottaa yllättävänkin hyvää kautta.\nTämä osa-alue ei ole ainakaan heikentynyt kesän aikana. Joukkueesta toki lähti pelaajia kuten Geoff Platt, Miikka Männikkö, Turo Järvinen, Jani Keinänen, Toni Rajala ja Matti Uusivirta. Viime kauden ykköshyökkääjä Plattin lähtökin on paikattu. Männikkö oli loistava pistelinko ja Järvisenkään lähtö ei ollut iloinen uutinen.\nIlves on hankkinut todella mielenkiintoisia nimiä omaan makuun. Viime kaudella hetken aikaa seurassa loistanut Colby Genoway is back! Kaveri omaa valtavan potentiaalin ja onnistuessaan on liigan parhaita senttereitä. Genoway tosin tulee vasta lokakuussa. Siihen asti häntä paikkaa tuttu pelaaja Itävallan liigan ystäville. Viime kaudella 17+35=52 tehot takonut kanadalainen Dustin Johner on Itävallassa todella hyvä pelaaja. SM-liiga tasolle sanoisin, että ei kyllä millään ykkösketju tasoa. Käsiä ja pelisilmää kaverilla on, mutta SM-liiga tasolle ei mitenkään erinomainen vahvistus. JKL ei osaa kertoa kaverista mitään. Olen kyllä kyseisen opuksen kanssa monista asioista erimieltä. Tämä heppu on kyllä tuttu kaikille, jotka seuraavat vähänkään Eurooppalaisia liigoja. Hifkistä Ilves sai maalintekovoimaa Jussi Pesosen muodossa. Pesonenkin on parhaat päivänsä nähnyt, mutta syttyykö vielä liekkeihin Genoway rinnalla? HPK:sta ilves nappasi pikakiitäjä Pasi Salosen. Nopealla laiturilla on hyvät kädetkin. Modosta saatiin vielä hyvä pala rosteriin, kun Saipassa hyvin muutama kausi sitten pelannut Ville Snellman tuo maalintekotaitoa vielä alempiin ketjuihin. Mestistä seuranneet muistavat varmaan Jaakko Pellisen LeKistä. Vakuutti allekirjoitaneen huikeilla esityksillään viime keväänä. Nopea luistelija, joka omaa myös hyvän laukaksen.\nHyökkäys on vahvistinut jonkin verran viime kaudesta.\nYkkösketju voisi olla seuraavanlainen. Pesonen - Genoway - Marjamäki. Genoway oli aivan maaginen viime kaudella sen aikaa mitä oli Ilveksessä ja nyt pelaa lokakuusta alkaen kauden loppuun. Genowaylla on loistava pelisilmä, hyvä laukaus ja hän puolustaa myös hyvin. Maalintekijäksi ykköseen laittaisin Hifkistä hankitun Jussi Pesosen, jonka onnistuminen olisi todella tärkeää. Pesonen on vaarallinen hyökkääjä, jolla on hyvä laukaus. Kovat paineet hän saa maalinteosta kuitenkin niskaansa. Kantaako ne kunnialla? Rymistelyä ketjuun tuo Masi Marjamäki. Marjamäki raataa, repii ja tekee siinä ohessa myös pisteitä. Ei kyllä ole taidolla pilattu hyökkääjä vaan enemmänkin sopiva palanen rymistelijänä ykköseen.\nLoput sentterit ovat Pasi Määttänen, Jarkko Kauvosaari, Jesse Niinimäki ja Matias Myttynen. Määttänen on hyvä kakkossentteri. Kolmossentterin paikalle voisi laittaa Kauvosaaren ja Niinimäen neloseen. Kauvosaari on erittäin loistava pelaaja kolmossentteriksi ja siihen rooliin liigan parhaita! Tasaisesti ja aina joukkueen eteen pelaava kahden suunnan sentteri on arvokas palanen joukkuetta. Mitähän sitä sanoisi Niinimäestä. Kaveri on kyllä helvetin taitava, mutta samalla hukannut uransa. Harjoittelupuoli ei paljon nappaa tätä taiteilijaa. Pystyy kyllä virtuoosimaisiin suorituksiin välillä, mutta yleensä on täysin yössä. Helvetin tyhmä kaveri! Potentiaalia olisi ollut NHL:ään asti ja korkealle sielläkin, mutta minkäs teet kun ei vaan nappaa. Myttyselle jää korkeintaan loukkaantuneiden paikkaaminen.\nLoput laitahyökkääjät ovat Pasi Salonen, Dustin Johner, Ville Snellman, Marko Anttila, Jaakko Pellinen, Joonas Rask, Ville Korhonen ja Juuso Antonen. Salonen tuli Hifkin ja HPK:n kautta Ilvekseen ja saattaa jopa nousta ykköseen kauden aikana. Nopean pelaajan rannari lähtee myös tulisesti. Iskeekö itsensä liigan eliittiin? Siihenkin on mahdollisuuksia. Johner tulee kakkosketjun toiselle laidalle. Ruotsista palannut Snellman flopppasi siellä, mutta omaa potentiaalia iskeä 15-20 maalia kauteen. Rooli kuitenkin kolmosketjussa ei auta siinä hommassa. Puolustaminen ei kiinnosta tätä epätasaisesti pelaavaa laituria. Anttila on jättiläinen, jolta löytyy käsiä ja koon ansiosta suojaa kiekko erinomaisesti. Viime kausi oli pettymys, nouseeko loistoon tulevalla kaudella? Kakkos- kolmosketjun mies. Pellisellä on on myös käsiä neloseen ja jopa ylempiin ketjuihin. Tuukka Raskin pikkuveli Joonas Rask on kolmos- nelosketjun pelaaja. Energinen ja melko taitava laituri. Korhonen ja Antonen saavat pienempiä minuutteja, mutta Korhonen voi kyllä ottaa vakipaikankin.\nIlveksen materiaali on sikäli mielenkiintoinen, että siinä on maalintekovoimaa joka ketjussa, mutta fyysisesti joukkue häviää monelle jengille. Sentteripuoli on kunnossa. Ykkössentteri Genoway on tähtipelaaja liigaan. Määttänen hyvä kakkossentteri. Kauvosaari liigan parhaita kolmossenttereitä, mutta Niinimäkeä ei puolustaminen kiinnosta ja kärkiketjuista ei paikkaa irtoa. Ei hyvä. Ykkösketjun laiturit ovat melko pehmeätä tavaraa. Salonen on hyvä kakkoseen. Johner onnistuessaan hyvä kakkosketjuun. Käsiä riittää myös kolmosketjuun, mutta jarruketju voisi olla fyysisempikin.\nValmennus ei vakuuta. Heikki Mälkiä ei ole liigavelmentajien parhaimmistoa ja vielä, kun joukkueessa on pelaajia kuten Snellman, Johner ja Niinimäki ei ole valmennuksella helppoa. Niinimäki rikkoo pahimmillaan joukkuehengen. Snellman puolestaan seilaa yössä vähä väliä. Johner on iso kysymysmerkki.\nTummasin tosta omasta ennakosta muutamia kohtia.\nIte arvioin näin tuossa omassa SM-liigaennakossa Ilveksen. Onhan tuo 11:sta sija vielä mahdollinen, mutta epätodennäk\nöinen. Johner ei ollut sitä tasoa mitä Itävallassa. Oliko ihme? Itävallassa Johner pelasi kuitenkin erinomaisesti ja silloin 2-ketjuun ainakin olisi voinut olla hyvä vahvistus. Eipä ollut. Sama kohtalo on Snellmannilla, joka on flopannut. Ilveksen sentteripuoli on paperilla hyvä, kun on Genoway, Määttänen, Kauvosaari ja Niinimäki. Kärpissä on esimerkiksi tällä hetkellä huonommat sentterit! Toki teilläkin on Genoway telakalla ja laskin Viuhkolan pois tuosta vertailusta. Genoway ei ole ollut alun jälkeen aivan sellainen sateentekijä mitä odotettiin. Teki alussa kovaa jälkeä Pesosen kanssa, mutta sitten tuli loukkaantumista päälle.\nKaiken kaikkiaan Ilveksen tilanne on varsin heikko, sillä maalivahtipuolellakin Hurme lähti ekan pelin jälkeen sairastuvalle ja Pitkämäki ei ole laatuveskari. Oliko kuitenkin hieno nousu Kalpa pelissä merkki paremmasta jatkosta? Materiaali on tasapaksu, mutta onhan siellä kelvolliset sentterit ja liigan paras hyökkäävä pakki Seikola.\nOnkohan huhulla mitään perää, että Genoway olisi mahdollisesti Kärppien uusi kakkossentteri? En millään jaksa uskoa tuohon.\nKirjoittaja Metsäkulma » 21.01.2010 00:54\nJohannes Alanen loppukaudeksi Ipaan. Eikai tämä nyt niin iso siirto ole, että ihan omaa topiccia pitäisi tehdä? Tai jos moderaattorit on eri mieltä niin ei muuta kun tekemään.\nEli, yli 600 SM-liigaottelun kokemuksen omaava, LeKissä tällä kaudella alistanut Alanen palaa Ipaan, tällä kertaa loppukaudeksi. Aiemminhan pelasi jo pari peliä.\nMitähän tästä nyt sanoisi.. TPS-ajasta ei jäänyt kauhean ruusuista kuvaa ja +/- lukema oli aika törkeästi pakkasella (-19). Myös JYPissä 06/07 saldo oli murheellinen -17. Toisaalta LeKissä tällä kaudella homma on toiminut hyvin (12gp, 6+9) ja kai Alanen jotain hyvääkin Ipaan mukanaan tuo.\nKirjoittaja Jokkeri » 21.01.2010 08:26\nSillä lailla Vai oikein Johannes Alanen, eikös näitä yrittelijäitä puukäsiä ole joukkue täynnä? Kyllä seurajohto on aivan pihalla ja tämä kyllä sekoittaa joukkuetta entisestään. Nyt sinne tarvitsittaisiin ihan oikeita vahvistuksia, mutta taitaa Manngard olla sen verran pihi ettei viitsi kukkaroaan avata. Kuten sanoin aiemmassa otteluketjussa, niin sääliksi käy. Johannes Alanen ei tuo mitään sellaista mitä Ilveksellä ei olisi.\nps. Metsäkulma kerrankin oikeassa, ei näille pelaajille tarvitse omia ketjuja tehdä.\nKirjoittaja Dev » 21.01.2010 10:48\nJoo ei tällaisille tusina jannuille mitään ketjua tarvitse tehdä, tosin tämä kuuluu enemmän tuonne 09-10 kausiketjuun, joten siirrän viestit sinne.\nMitä tulee Alasen sopimukseen, niin kyllä Ilves saa tästä ihan hyvän alivoima raatajan ja tunnollisen duunin tekijän, mutta se ongelma onkin siinä, että Ilves ei todellakaan tarvitse tällä hetkellä tällaista pelaajaa. Muutoksia pitäisi tapahtua pakistossa ja muutaman äijän lentää pihalle, mutta mitään ei tunnu tapahtuvan. Ei tässä muutenkaan ole oikein päätä eikä häntää. Manngard kumppaneineen hommaa jotain Ryan Glennejä ja Solodukhineja, jotka ovat flopanneet muualla, kun samat rahat voisi käyttää esimerkiksi yhteen kovaan pakki hankitaan.\nPidän sitä jonkin sortin ihmeenä, jos Ilves ei karsi tänä keväänä.


Kansallismieliset ja Neuvostoliitto | Postmoderni identiteetti / Rakas päiväkirja\nKansallismieliset ja Neuvostoliitto\nRakas päiväkirja, olen ollut sen verran kiireinen, etten ole ennättänyt kirjoittaa sinulle kohta pariin viikkoon. En nytkään ennätä pitkään jaaritella, mutta pakko kertoa sinulle eilen Tampereen kaupunginkirjastossa Metsossa järjestetystä työperäistä maahanmuuttoa käsitelleessä tilaisuudesta. Näin nimittäin siellä ensimmäistä kertaa perussuomalaisten kaupunginvaltuutettu Heikki Luodon, jonka olemassaolosta olin aikaisemmin kuullut vain ja ainoastaan huhuja.\nKuten tiedetään, hän kuuluu niihin perussuomalaisiin, jotka tekevät enemmän tai vähemmän puolueen sisällä myyräntyötä kansallismieliseksi itseään kutsuvassa Suomen Sisu ry:ssä muodostaen puolueen sisäisen fraktion. Suomen Sisu toimi aikoinaan Suomalaisuuden liiton nuorisoliittona, mutta se erotettiin siitä ”natseilun” takia. Tällä hetkellä Suomen isoimpien kaupunkien valtuustoissa on jokaisessa keskimäärin yksi SS-mies Perussuomalaisten valtuustoryhmässä.\nTunnustan yhdeksi syyksi sille, miksi laskeuduin norsunluutornistani kuuntelemaan paneelia oli, että halusin nähdä tämän Luodon niin sanotusti irl. Se ei ollut yllätys, että luki puheenvuoronsa tietokoneen ruudulta siinä missä muut panelistit kykenivät puhumaan kutakuinkin spontaanisti. Hänen argumenttinsa oli lähinnä suoria lainauksia entisten roturealistien ja nykyisten niin sanottujen maahanmuuttokriitikoiden omalta Hommafoorumilta. Hän esimeriksi tosissaan esitti vasta-argumenttina laajoille kansantaloustieteellisille tutkimuksille, että lukekaa toisen perussuomalaisen poliitikon kolumnin niin tiedätte totuuden!\nHän viittasi siis Sampo Terhon väitteeseen, että työvoimapulaa ei tule. Jos historiantutkijan koulutus antaa kaiken tietotaidon kansantaloustieteestä, niin samalla logiikalla kirjastonhoitajista voisivat alkaa suunnittelemaan ydinvoimaloita.\nKaiken huippu Luodon epäloogisessa argumentoinnissa oli hänen Neuvostoliittoa kohtaan esittämänsä ihailu. Hän useampaan kertaan julisti kaipaavansa aikaan, jolloin Neuvostoliitto oli vielä voimissaan. Suomen Sisun piireissä tämä ei sikäli ole uusi asia: onhan esimeriksi Jussi Halla-aho kertonut kuinka hänen mielestään 1970-luvulla kaikki oli paremmin, aikana jolloin Suomi nöyristeli Neuvostoliittoa ja maassa oli vasemmistoenemmistöinen eduskunta. Odotan mielenkiinnolla sijoittuuko Halla-aho – sikäli kun pääsee eduskuntaan kevään vaaleissa – istumaan salin oikeaan vai vasempaan kulmaan puhemiehestä katsottuna.\nToisaalta Luoto ei osannut oikein päättää, että oliko Neuvostoliitto ”monikulttuurinen” vai ”monokulttuurinen” valtio (mitä sitten hän näillä sanoilla tarkoittikaan). Esimeriksi yrittikö Neuvostoliitto venäläistää virolaisia vai oliko maassa kaikilla kansalaisuuksilla tilaa hengittää (oliko se hyvä vai huono asia) ja kumpi onkaan ”monikulttuurisuutta” tai ”monokulttuurisuutta”? Absurdiudessaan Luodon argumentit muistuttivat uusnatsia, joka ei osannut päättää onko holokausti kehumisen arvoinen tapahtuva vai pitäisikö se historiallisena tosiasiana kieltää.\nSe, että Luoto SS-miehenä ilmoitti olevansa kansallismielinen, ei ollut mikään uutinen. Mutta kun hän kertoi uskovan ihmiskunnan nykyisten kansojen polveutuvan ihmiskunnan jostain alkuhämärästä – vähän samalla tapaa kuin J. R. R. Tolkien kirjoittaa ihmisten heräämisestä itäisessä Hildórienissa auringon ensimmäistä kertaa noustessa Keski-Maassa – oli pakko höristellä korvia. Hänet kuitenkin ovat jotkut äänestäneet kaupunginvaltuustoon!\nOlen itsekin bulkkifantasian hyvä ystävä ja Luodon kaltaiset ihmiset ovat politiikan tutkijoille hauskoja tutkimuskohteita. Mutta vapaan maan vapaana kansalaisena olen sitä mieltä, että mihinkään vastuullisiin luottamustehtäviin päättämään asioistani en haluaisi fantasiamaailmoissa eläviä ihmisiä. Onneksi paneelissa olleet vasemmiston Anna Kontula ja Pirkanmaan keskustanuorten puheenjohtaja Vilhartti Hanhilahti edustivat järjen ääntä, vaikka viimeksi mainittu innostui vähän turhan paljon romantisoimaan landea (kuinka esimeriksi böndellä siirtotyöläiset integroituvat suomalaiseen yhteiskuntaan Stadia tai Mansea paremmin jne.)\n3 vastausta to “Kansallismieliset ja Neuvostoliitto”\nHeikki Luoto Says:\ntammikuu 27, 2011 at 8:24 am\nYritän korjata tässä Jiri Niemisen kirjoituksessa ilmenevää tahallista ja tahatonta väärinymmärtämistä, jota on vielä kuorrutettu rikkaalla mielikuvituksella. Ajolähdönomaisesti politiikkaan tulleena olen vielä varsin kokematon puhuja ja panelisti, joten olen itse osasyyllinen tähän väärinymmärtmiseen. Minua kuitenkin pidetään kirjalliselta annilta varsin selkeänä, joten tämä kommenttini oikoo väärinkäsityksiä.\nEnsinnäkään en ole koskaan ollut Suomen Sisun jäsen. Niemisen minusta luoma kuva kertoo enmmän hänen vilkkaasta mielikuvituksestaan kuin minusta.\n“Työvoimapulaa ei koskaan tule” kirjoituksen kirjoittaneella Sampo Terholla on todellakin historiantutkijan koulutus, eikä kansantaloustieteen koulutusta. Kirjoituksen kansantaloustieteeseen liittyvistä taustatiedoista onkin vastannut KHT-tilintarkastaja Pauli Vahtera.\nEn missään tapauksessa ole ihannoinut Neuvostoliittoa, tuota kansojen vankilaa. Kylmän sodan aikana Suomen kaltaiset kansallisvaltiot saivat olla suhteellisen rauhassa, koska kaksi kansallisvaltiokielteistä blokkia, vasemmistolaista pakkovaltaa edustava Neuvostoliiton johtama itäblokki sekä oikestolaista rahavaltaa edustava länsiblokki kamppailivat keskenään. Neuvostoliiton romahdettua ylikansallisia yrityksiä edustavat läntiset pääomapiirit ovat löytäneet postmodernia orpoutta kärsineiden vasemmistolaisten kanssa yhteisen projektin: Euroopan liittovaltio, jossa ei ole sijaa kansallisvaltioille. Tšekin presidentti Václav Klaus on todennut EU:sta “Tästähän on tulossa Neuvostoliitto”.\nNieminen väittää minun “uskovan ihmiskunnan nykyisten kansojen polveutuvan ihmiskunnan jostain alkuhämärästä”. Höpo, Höpö. Tilaisuudessa yritin sanoa, että kansoja on aina ollut ja kansa on varsin käytännöllinen yhteisö yksilön näkökulmasta. En ole myöskään fantasiakirjallisuuden ystävä.\nMinun ja Jiri Niemisen selkein erottava tekijä on se, että hän on “edistyksellinen” ja minä olen konservatiivi eli “taantumuksellinen”. Jos kommunismi oli edistyksellisten muotiaate Neuvostoliiton ollessa vallassa, niin nyt heidän muotiaatteisiinsa kuuluu monikultturismi. Kumpikaan ismi ei ole toiminut käytännössä. Edistyksellisten kyky ajaa härkäpäisesti ismejään huolimatta huonoista käytännön tuloksista perustuu nähdäkseni jonkinlaisesta ihmisen taipumuksesta uskonnollisuuteen. Kiihkeä uskovainen suodattaa pois uskoaan kyseenalaistavan tiedon. Siinä missä perinteinen uskovainen uskoo taivaalliseen paratiisiin, niin edistyksellinen uskoo maanpäällisiin paratiiseihin, kuten kommunismiin ja monikulttuurin.\ntammikuu 27, 2011 at 9:53 am\nOk. Et siis ole Suomen Sisun jäsen kuten olin kuvitellut. No, kansallismielinen kumminkin.\nJohonkin tilintarkastajan lausuntoon viittaaminen ei tee Terhon näkemyksistä oikeita.\nHuomaa, etten itse ota kantaa onko Suomeen oikeasti tulossa työvoimapula. Tässä mielessä olen Kontulan kanssa samaa mieltä. Hänkin on kiinnittänyt siihen huomiota, että työvoimapulasta rummuttaminen on EK:n keppihevonen heikentää työntekijöiden neuvotteluasemia suhteessa pääomaan. Jos suomalaiset vaativat korkeampaa liksaa ja alkavat lakkoilemaan, voi työnantaja tuoda ulkomailta aina rikkureita, jotka tekevät samat työt halvemmalla. Toisaalta työvoimapula voi olla myös todellinen?\nJoo, harjoittelemalla se paranee. Joillain Kontulallakin on viidentoista vuoden nuorisopoliitikon ura takana, mutta vasta parin vuoden aikana hän on alkanut saamaan uskottavuutta.\nToisaalta en ole varma kannattaa PS:n edustajien edes palloilla julkisuudessa. Tuntuu nimittäin siltä, että mitä enemmän joudutte väittelemään julkisuudessa ja varsinkin perinteisessä mediassa, sitä enemmän teillä on hävittävää.\nTrieste 1953 Says:\ntammikuu 27, 2011 at 2:19 pm\n”Toisaalta en ole varma kannattaa PS:n edustajien edes palloilla julkisuudessa. Tuntuu nimittäin siltä, että mitä enemmän joudutte väittelemään julkisuudessa ja varsinkin perinteisessä mediassa, sitä enemmän teillä on hävittävää.”\nEi näytä ainakaan kannatukseen vaikuttavan millään tavalla. Halla-aho on vienyt kaikissa paneeleissa mokuttajia 100-0. Tosin on huomattava, että kansa on etäytynyt vihervasemmistolaisesta elitismistä yhä kauemmas ja siksi J.Niemisellä ja muilla lähinnä yliopistosta tai vasemmistolaisista ”kansalaisjärjestöistä” maailmankuvansa luovilla punavihreillä on niin suuria vaikeuksia ymmärtää mitä on tapahtumassa.\ntammikuu 26, 2011 at 6:40 pm